# Condorcet-kritérium

### A Wikipédiából, a szabad lexikonból.

Egy választás Condorcet jelöltje vagy Condorcet nyertese az a jelölt aki, ha minden más jelölttel összehasonlítjuk, mindenki máshoz képest előnyt élvez. Főképp Condorcet szavazási paradoxona miatt Condorcet nyertes nem minden szavazásban található meg.

Egy adott szavazási rendszer megfelel a Condorcet kritériumnak ha a Condorcet nyertest választja akkor, ha az létezik. Minden Condorcet kritériumnak megfelelő szavazási rendszert Condorcet módszernek nevezünk. A Condorcet-kritériumnak megfelelő szavazási rendszerek sem hibátlanok. A Condorcet-szavazások nem szüntetik meg a stratégiai szavazás lehetőségét, vagyis arra ösztönzik a résztvevőket, hogy ne a teljes preferencia-rendszerüket tárják fel akkor, ha nagyon szélsőségesen kedvelt vagy nem szeretett jelölt van a listán. A Condorcet-kritériumnak való megfelelés nem eliminálja az Arrow-paradoxont.

## [szerkesztés] Megfelelő eljárások

Black, Smith/IRV, Copeland, minimax, Nanson módszer, Smith/minimax, rendezett párok módszere és változatai (jóváhagyott többség maximalizálása, maximális többségi szavazás), valamint a Schulze felel meg a Condorcet kritériumnak.

A jóváhagyásos szavazás, Tartomány szavazás, Borda számlálás, többségi szavazás és az azonnali többfordulós (IRV) szavazás sem felel meg.

## [szerkesztés] Condorcet-szavazások világszerte

A Condorcet-módszernek megfelelő szavazási rendszerek bonyolultak és az általános választók számára nem intuitív eredményt adnak, ezért a politikai életben gyakorlatilag nem használnak ilyeneket. A Condorcet-módszer általában matematikai műveltséggel rendelkező testületek alkalmazzák, néhány példa

1. A Debian projekt a Schulze módszer módosított változatát használja belső szavazásokon és vezetője megválasztásakor.
2. A Software in the Public Interest vállalkozás a Schulze módszert használja igazgatótanácsi tagjainak megválasztására.
3. A Gentoo Linux projekt a Schulze módszert használja.
4. A UserLinux projekt a Schulze módszert használja.
5. A Free State Project Condorcet-módszerrel választja ki azt az amerikai államot, amelynek szavazását a többségi rendszerben mindig alulmaradó libertariánusok átjelentkezéssel befolyásolni próbálják.
6. A uk.* domain használatáról a Usenet keretében Condorcet-szavazások döntenek.

## [szerkesztés] Megjegyzések

Az olyan szavazási rendszer, amelyen a választó nem adhatja meg preferencia-sorrendjét, például a többségi vagy a jóváhagyásos szavazás, nem tud megfelelni a Condorcet kritériumnak, mivel a szavazók teljes preferenciáját rejtve hagyja. Az azonnali többfordulós lehetővé teszi a szavazóknak a kívánt sorrend megadását, de ennek ellenére nem felel meg a kritériumnak. Egy egyszerű példával mutatjuk be:

Vegyük példának az alábbi 3 jelölthöz (A,B,C) a következő preferenciákat:

  499: | A,B,C
  498: | C,B,A
  3: | B,C,A

Ebben az esetben B-t A-hoz képest 501:499 arányban előnyben részesítik, és B-t C-hez képest 502:498 arányban, így B A-hoz és C-hez képest is előnyt élvez. A Condorcet kritérium szerint tehát B-nek kellene nyernie. Ehhez képest az azonnali többfordulós szabályai szerint B a legkevesebb szavazat alapján kiesik, majd a figyelmen kívül hagyott szavazatok másodlagos preferenciájával módosítják a versenyben maradó szavazócédulák eredményeivel. Mivel a 3 figyelmen kívül hagyott cédulán C megelőzi A-t, C eredményéhez a második számlálási körben hozzádnak 3-at, így C 501:499 arányban győz. A többségi szavazás esetén A nyerne a legtöbb szavazattal. Az azonnali többfordulós módszer viszont a magyarországi országgyűlési választások egyéni körzeteiben ismert többfordulós többségi szavazáshoz hasonló eredményt ad, hiszen ha a legkevésbé támogatott B kiesése után azonnal "második fordulót" tartanának A és C között, akkor a B,C,A szavazók vélhetően C-re szavaznának. Mindez azt is megmutatja, hogy a Condorcet kritérium általában a mindenki számára elfogadható, mérsékelt alternatívák kiválasztását preferálja, az ennek nem megfelelő szavazásokon polarizált eredmények, és adott esetben szélsőséges jelöltek is győzhetnek.

A lap eredeti címe "http://hu.wikipedia.org../../../c/o/n/Condorcet-krit%C3%A9rium.html"

Kategóriák: Diszkrét matematika | Választási rendszerek

##### Views

- Szócikk
- Vitalap
- Aktuális változat

##### Keresés

##### Más nyelveken

- English